CELEX: 32015R1919
Language: bg
Date: 2015-10-26 00:00:00
Title: Регламент (EC) 2015/1919 на Съвета от 26 октомври 2015 година за изменение на Регламент (ЕО) № 314/2004 относно някои ограничителни мерки по отношение на Зимбабве

27.10.2015   
            
            
               BG
            
            
               Официален вестник на Европейския съюз
            
            
               L 281/1
            
         РЕГЛАМЕНТ (EC) 2015/1919 НА СЪВЕТА
   от 26 октомври 2015 година
   за изменение на Регламент (ЕО) № 314/2004 относно някои ограничителни мерки по отношение на Зимбабве
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като има предвид, че:
   
               (1)
            
            
               С Регламент (ЕО) № 314/2004 на Съвета (1) се прилагат няколко мерки, предвидени с Решение 2011/101/ОВППС на Съвета (2), включително замразяването на финансови средства и икономически ресурси на някои физически или юридически лица, образувания и органи.
            
         
               (2)
            
            
               На 26 октомври 2015 г. Съветът прие Решение (ОВППС) 2015/1924 (3), с което се заличава едно починало лице от приложения I и II към Решение 2011/101/ОВППС.
            
         
               (3)
            
            
               Посочената мярка попада в обхвата на Договора и следователно за нейното прилагане е необходимо регулаторно действие на равнището на Съюза, по-специално с цел да се осигури еднаквото ѝ прилагане от страна на икономическите оператори във всички държави членки.
            
         
               (4)
            
            
               На 26 октомври 2015 г. Комисията прие Регламент за изпълнение (ЕС) 2015/1921 (4), с който беше заличено името на едно починало лице от приложение III към Регламент (ЕО) № 314/2004.
            
         
               (5)
            
            
               Приложение IV към Регламент (ЕО) № 314/2004 следва да бъде съответно изменено.
            
         
               (6)
            
            
               Освен това е целесъобразно да се добави нова разпоредба с цел да бъдат спазени изискванията за защита на данните.
            
         
               (7)
            
            
               За да се гарантира, че предвидените в настоящия регламент мерки са ефективни, настоящият регламент трябва да влезе в сила в деня след публикуването му,
            
         ПРИЕ НАСТОЯЩИЯ РЕГЛАМЕНТ:
   Член 1
   В Регламент (ЕО) № 314/2004 се вмъква следният член:
   
      „Член 11a
      1.   В приложение III се съдържа основанието за включването в списъка на физическите или юридическите лица, образуванията или органите.
      2.   В приложение III се съдържа, доколкото е налична, информацията, необходима за идентифициране на засегнатите физически или юридически лица, образувания или органи. По отношение на физическите лица информацията може да включва имена, включително псевдоними, дата и място на раждане, гражданство, номер на паспорта и на личната карта, пол, адрес, ако е известен, и длъжност или професия. По отношение на юридическите лица, образуванията и органите информацията може да включва наименованията, мястото и датата на регистрация, регистрационния номер и мястото на дейност.“
   
   Член 2
   Приложение IV към Регламент (ЕО) № 314/2004 се изменя в съответствие с приложението към настоящия регламент.
   Член 3
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Люксембург на 26 октомври 2015 година.
      
         
            За Съвета
         
         
            Председател
         
         F. MOGHERINI
      
   
   
      (1)  Регламент (ЕО) № 314/2004 на Съвета от 19 февруари 2004 г. относно някои ограничителни мерки по отношение на Зимбабве (ОВ L 55, 24.2.2004 г., стр. 1).
   
      (2)  Решение 2011/101/ОВППС на Съвета от 15 февруари 2011 г. относно ограничителни мерки срещу Зимбабве (ОВ L 42, 16.2.2011 г., стр. 6).
   
      (3)  Решение (ОВППС) 2015/1924 на Съвета от 26 октомври 2015 г. за изменение на Решение 2011/101/ОВППС на Съвета относно ограничителни мерки срещу Зимбабве (вж. страница 10 от настоящия брой на Официален вестник).
   
      (4)  Регламент за изпълнение (ЕС) 2015/1921 от 26 октомври 2015 г. на Комисията за изменение на Регламент (ЕО) № 314/2004 относно някои ограничителни мерки по отношение на Зимбабве (вж. стр. 5 от настоящия брой на Официален вестник).
   
      ПРИЛОЖЕНИЕ
      В приложение IV към Регламент (ЕО) № 314/2004 вписването за следното физическо лице се заличава от раздел „I. Лица“:
      I.   Лица
      
                   
               
               
                  Име (и евентуални псевдоними)
               
            
                  44.
               
               
                  MIDZI, Amos Bernard (Mugenva)